સંયુક્ત રાષ્ટ્ર સુરક્ષા પરિષદમાં કેટલાક પ્રસ્તાવ મારફતે ઉત્તર કોરિયાને બેલાસ્ટિક મિસાઇલ કાર્યક્રમને રોકવા માટે કહેવામાં આવ્યું છે. બીજી બાજુ પ્યોંગયાંગે આને શાંતિપૂર્ણ અંતરિક્ષ અભિયાન તરીકે ગણાવીને કહ્યું છે કે, તેના રોકેટ બંને પ્રયોગની ટેકનોલોજીથી સજ્જ છે જેમાં સૈન્ય અને બિનસૈન્યના પ્રયોગનો સમાવેશ થાય છે. અમેરિકા, દક્ષિણ કોરિયા અને જાપાને ચેતવણી આપી છે કે, જો ઉત્તર કોરિયા આ દિશામાં આગળ વધશે તો તેને ભારે કિંમત ચુકવવી પડશે. ઉત્તર કોરિયાએ છઠ્ઠી જાન્યુઆરીના દિવસે પણ પરમાણુ પરીક્ષણ કર્યું હતું. ઉત્તર કોરિયાના જિદ્દી વલણના કારણે વિશ્વના દેશો ચિંતાતુર દેખાઈ રહ્યા છે.